
السلام عليكم ورحمة الله وبركاته, 

بسم الله والصلاة والسلام على رسول الله -صلى الله عليه وسلم- 
أهلا وسهلا بكم في المحاضرة الأولى من المساق الثاني من مساقات موقع 
إنه القرآن, المساق الثاني مساق تدبر القرآن تشويقٌ وتطبيق, بإذن الله 
-سبحانه وتعالى- كما ذكرت لكم من قبل هذا المساق بيتكون من 
تقريبا ست أسابيع, الأسبوع الأول والثابي هنكون مع كتاب تدبر 
القرآن تأليف سلمان بن عمر السنيدي. 


الغرض من المساق 
كتاب تدبر القران للشيخ سلمان بن عمر السنيدي» هو تقريبا الكتاب 
بالطبطا ٠١٤‏ صفحة. هنتناول الكتاب ده على أسبوعين, هشرح 

الأول في هذه الحاضرة بإذن الله -سبحانه وتعالى- أو يعني الموضوع 
مش هيكون شرح» احنا ذكرنا ذي ما في مقدمة المساق؛ إن مش الغرض 
إن يكون فيه شرح على قدر ما تكوين الذاتية» يعني احنا عايزين يكون 
فيه ذاتية» الإنسان يكتسب القدرة على قراءة الكتب» يعنى بإذن الله 
-سبحانه وتعالى - بحيث الإنسان لو كمل معانا هذا المساق ثم ل يشترك 
في مساق آخر؛ يكتسب القدرة إن هو اقتحم عقبة الكتاب» إنه قرأ 
الكتاب» عرف إزاي يستفيد من الكتاب» إزاي يسأل الأسئلة اللي 
بتعيقه عن فهم الكتاب ثم يطبق هذا الكلام, ده من الأغراض اخورية 
في هذا المساق. 


المساق كما ذكرت بيتكلم في قضيتين مهمتين جذدّاء قضية عن القرآن 
وقضية في القرآن» قضية عن القرآن هو تشويق لتدبر القران, الثواب, 
الفضلء الآليات» الصوارف. احور الثانن تطبيق» ده تشويق وده تطبيق, 
تطبيق هنختار سورة الحجرات وسورة القيامة وهنختار سورة من كتاب 
دراسات قرآنية اللي في الأسبوع الأخير بإذن الله -سبحانه وتعالى- 
اللي هي غالبا هتكون سورة الرعد. 


"كتاب تدبر القرآن للسنيدي١"‏ من سلسلة "تدبر القرآن تشويقٌ وتطبيق" 









شبكة الطريق إلى الله way2allah.com‏ 
طيب يبقي إذَا الأسبوع الأول والثانى في تدبر القرآن» هذا الكتاب اللي 
بیتکلم تشويق لتدبر كتاب الله -سبحانه وتعالى-. 


قبل ما أبدأ أقولكم النقاط الحوريةء احنا هناخد إن شاء الله بإذن الله 
عشان اللي هيتابع معانا إن شاء الله المساق» الكتاب ٠١٤‏ صفحة, 
هناخد لغاية صفحة 4 »٦‏ وأنا هامر معاكوا سريعا على الفهرس كده مع 
بعض, هناخد لغاية صفحة 4 5, ده الحاضرة الأولى من هذا المساق. 


كيف نقرأ الكتاب؟ 

عايز قبل ما أبدأ نتعلم كيف نقرأ هذا الكتاب» أو أي كتاب يقابلناء 
لازم نحدد الأول غرضي من الكتاب» هل هذا الكتاب من باب طلب 
العلم لتحصيل هذه المعلومات وأحفظ هذه المعلومات وأسترجعها حينما 
أسأل عنها؟ يعني إيه الكلام ده؟ يعني لو أنا مغلا بذاكر كتاب فقه وأنا 
غرضي إن لما أتسأل أعرف أجاوب, لو أنا مغلا بذاكر فقه شافعيء أو 
بذاكر كتاب الفقه الميسرء أو بذاكر أي كتاب, هل الغرض إن أنا أحفظ 

المعلومة, وأحفظ الدليلء وأكررها فلما يسألني سائل ماذا قال المؤلف 
أو ماذا قال المذهب أو ماذا قال المفسر في هذه الآية أو في هذا الحكم 
فأنا أرد» فيجب إن أنا استحضر الحكم بالدليلء يبقي مذاكرة الكتاب 
ده مختلفة غير كتاب أجرده جرد فكري» إن أنا باخد معلومة عامة في 
التاريخ أو باخد معلومة عامة في علم النفس» أو كتاب بين بين» اللي 
احنا بنسميها غالب الكتب التربوية» اللي بيكون الغرض منها بناء 
الإبهان لكن في نفس الوقت مش الغرض منها حفظ كل المعلومات 
والآثار الواردة في الكتاب» فده مش الغرض من هذا الكتاب» الغرض 
هو الوسط. تدبر المعانن التربوية الموجودة في الكتاب» الإنسان 

بستحضر العموم, يستحضر المشاعر اللي مر بيها أثناء الكتاب مع 
بعض النقولات اللي تمكن تساعده إن هو ينصح غيره بتدبر القرآن أو 
يذكر نفسه بتدبر القرآن. 






يبقي ده الأول تحديد الغرض من الكتاب اللي هتقرأه, فاحنا قلنا الغرض 
مش الكتاب علمى» إن احنا نحفظ كل المعلومات الواردة فيه ولا 
الغرض إن هو يُقرأ وإنت نابم على السرير أو وإنت ماشي بالعربية كدا 

بتسمعه» لا؛ يقرأ بنوع من التركيز. وأنصحكوا بنصيحة بتفرق معايا جدا 
في قراءة الكتاب» يفضل لو فيه صفحة بيضاء في أول الكتاب أو في 
آخر الكتاب وإنت بتقرأ أثناء الكتاب قابلك معلومة مهمة عجبتك»› 
نقل أثر فيك جداء تعلم عليه وبعدين تعمل لنفسك الفهرس الخاص 
بيك في أول الكتاب أو في آخر الكتاب تكتب مثلاء صفحة سبعة 
كلمة محورية في التدبر» صفحة خمسين نقل مهم عن الشنقيطي في 
التدبر» تكتب إنت لنفسك الفهرس, بحيث بعد كدا لما ترجّع الكتاب 
في المكتبة بتاعتك» وبعد سنوات رجعت للكتاب عايز خلاصة هذا 
الكتاب تبص في الفهرس الموضوعي اللي إنت عملته لنفسك. إنت 
عملت لنفسك فهرس خاص» وفي آخر الكتاب أو في أوله حسب 


الطبعات بيكون فيه فهرس موضوعات برضه. 


يعني مثلا زي ما اقرأ ليكوا دلوقتي الفهرس» بركة القرآن, حاجة القلب 
إلى التدبر» دي الموضوعات العامة لكن فيه نقل مغلا لابن القيم وإنت 
بتقرأ الكتاب في وسط التركيز وي خلوه أثر فيك لدرجة إنك بكيت» 
واتأثرت بالنقل ده» النقل ده غالبا بيعمل بداخلك تركيز بيظل مستمر 

معاك» كلما تذكرت هذه اللحظة وهذا النقل عدت إلى نفس المشاعر 
التي كنت فيهاء طيب إزاي أرجع لده؟ إنك إنت تعلم » طبعا نقل ابن 
القيم مش موجود في الفهرس بتاع الكتاب» لا إنت تعمله بنفسكء لما 
تيجي تقرأ مثلا كناب في أسماء الله الحسنى, وفيه قصة في اسم الله 
اللطيف ذكرها المؤلف فرقت معاك جدَاء عايز تنقلها للناس وعشان 
ماتدسهاش» تعلم انت الفهرس الموضوعي الخاص بك في أول الكتاب 
أو في آخر الكتاب» أو تعمل إنت ورقة بيضاء تضيفها في الكتاب, 
تكتب مثلا صفحة “٥‏ قصة ذكرها المؤلف في اسم الله اللطيف» يبقي 
ليك الفهرس الموضوعي, أنا أفضل هذه الطريقة في قراءة الكتب اللي 
معانا في المساق ده» إنك إنت تعلم على النقولات» على الكلمات 
اللي فرقت معاك وأثرت معاك وتعمل لنفسك الفهرس الموضوعي 
الخاص بك» دي نقطة. 


النقطة التانية اللي هتفيدك جدا إن شاء الله في قراءة الكتاب ومش بس 


في قراءة الكتاب» ٤‏ أي مذاكرة, إن انت تتعلم طريقة ة التشجيرء يعنى 
إيه طريقة التشجير؟ يعنى أنا بعد ما خلصت. يعني مثلا النهاردة احنا 

هناخد مع بعض 554 صفحة, زي ما ذكرناء يعني مع بعض صفحات 
إيه مهدرة في الأول كمقدمة» طيب إنت مثلاء أنا عامل لنفسي هناء أنا 
هتكلم عن ست نقاطء المؤلف أتكلم عنهاء البداية, المعنى, الأهمية, 
نقاط لأجل هذه الأهمية, وبعد كده أمور متوقفة وبعد كده صوارف, أنا 
ل a‏ بقة التشجير دي» 
أتذكر بيها الكتاب» فمهم إن إنت بحيث إن الكتاب مايضعش منك, 
ماتشعرش بنوع يعني من ا في الأفكار, إن الدنيا داخلة في 
بعضهاء تعمل لنفسك هذا التشجير في الكتاب. 

طيب احنا هنتكلم عن إيه» احنا هنتكلم الحاضرة الأولي في المساق 
الثابي, كتاب تدبر القرآن. للشيخ تان» سلمان بن عمر السنيدي» 
هنرفعلكوا الكتاب على الموقع بحيث أو حت إن شاء الله الجزء بس 
الخاص بالحاضرة الأولي هو اللي هيرفع, اللي هو ٠٤‏ صفحة عشان 
مايحصلش نوع من الشتات. 

نبدأ مع بعض سريعا كده نمر آنا هامر معاكوا بحيث إنت لما تسمع 
ا حاضرة وترجع تقرأ الكتاب حصل نوع من التهيئة لدخول في الكتاب» 
أنا معايا التشجير بتاعي الخاص بي اللي أنا عامله. ومعايا الفهرس 

الموضوعي اللي أنا عامله لنفسي في الأول وفهرس الكتاب, أنا هاجعل 
أمامي فهرس الكتاب» أقرأ وأقولكوا الأمور اللي هنمر عليها سريعا 


أسئلة محورية 
المؤلف بدأ عقدمة جميلة» سأل فيها -صفحة رقم ۷ عشان لما ترجعوا 
إن شاء الله- عمل أسئلة محورية, وده من توفيق المؤلف إنه بدأ بأسئلة 
تشوق الإنسان للدخول في الكتاب, الأسئلة دي غالب المهتم بالقرآن 
بيسأهاء لذلك جعل أسئلة سريعة وراء بعضهاء فقال مثلا: كثير ما كان 
المرء يسمع الحث على كثرة تلاوة القرآن مدعما بآيات وأحاديث» ذكر 
إن احنا بنسمع جدا لازم تقرأ القران, لازم يبقي ليك ورد قرآن» وبعدين 
بدأ يسأل» طيب أيهما أفضل كثرة القراءة أم التأن بالقراءة؟ إذا كان 
وقت القراءة واحدا أعمل ده ولا ده؟ هل أكرر الآيات التي أثرت فيا 
ولا أخلص بسرعة عشان أختم السورة؟ طب أنا ليه مإعخشعش غير عند 
آيات معينة؟ سأل أسئلة كتير» الأسئلة دي ممكن تخليك يبقى عندك 
شغف إنك تقرأ الكتاب, 

لكن تنبيه مهم: أحيانا بتتوقع إن تخرج بإجابات شاملة كافية وافية عن 
كل هذه الأسئلة ده مش هيحصل من كتاب واحد, ولا هيحصل من 
محاضرة واحدة» يعني متتوقع» عشان ماتحطش أمل كبير في حاجة 
وبعدين تحبط وتقيمها تقييم ناقص» تقول ده الكتاب ده وعدن بأكثر 
نما وفى» لا هو قال إنه هيديك نقولات تساعدك لكلام أهل العلم على 
إجابات هذه الأسئلة» الأسئلة اللي ذكرها أصلا هي أسئلة محورية, كلنا 


ع 


سانا 

أنا عندي ساعة واحدة في اليوم أقرأ كتير ولا أقرأ قليل بتركيز؟ أقرأ 
تفسير ولا أقرأ القرآن بس؟ وهيحاول يجيبلك من طريقة السلف في 
التعامل مع القرآن وطريقة العلماء إنك إنت تستخلص نظرة عامة لكن 
مفيش إجابات حادة» مفيش إجابات هندسية, الأفضل هو كذا وفقط., 
لا إنت بعد قراءة كتب كتير في التدبر هتستخلص هذه النتائج. 

يبقى أول وقفة عايز أقوها في بداية كلمة أسئلة محورية, أسئلة محورية 
دي التبويب الموضوعي بتاعي, لکن هو المؤلف حاطتها تحت عنوان في 
الفهرس مقدمة, أنا مسميها أسئلة محورية» القاعدة اللي أنا بقوها لن 

تجد كتاب واحدا يجيب على كل أسئلتك. مش معقول كل أسئلتك 
هتلاقيها في كتاب واحد. 






معنى تدبر القران 

بعد كده دخل المؤلف وده من الترتيب الجميل في الكتاب» الكتاب 
امه تدبر القرآن. طب يعني إيه؟ احنا عارفين القرآن» طب إيه معنى 
كلمة تدبرء المؤلف ذكر مجموعة من التعاريف الجميلة, سواء التدبر, 
التأمل, الاعتبار» التبصرة, ذكر مجموعة من التعريفات الجميلة ولا سيما 
إن الفترة دي احنا بنسمع كتير مصطلح تدبر القرآن» وبدأ ناس كتير 
تسأل هو إيه الفارق بين التدبر بين التفسير بين التأويل بين الاعتبار بين 
الإدكار؟ كلها مصطلحات واردة وبنسمعهاء أنا برضه عايز ده التنبيه 
التانى في المحاضرة, مش عايز الخلافات المنهجية اللي بنسمعها لأهل 
العلم في التعريفات تدخل علينا الآن واحنا في المرحلة التربوية» دي 
خلافات مستوى راقي» يعني مغلا لما تلاقي الدكتور مساعد الطيار عمل 
كتاب للتفرقة بين هذه المصطلحات» مصطلح التفسير غير مصطلح 
التأويل غير مصطلح التدبر غير مصطلح التذكرء والفروقات الدقيقة 

قوي دي مش مرحلتناء احنا بكل بساطة كده, ببساطة خالص» يعني 
إيه تدبر القرآن؟ إن القرآن يؤثر فيك» إنك تعايش المعاني أنما ليست 
قراءة عابرة» يعني القرآن هو الكتاب الوحيد الذي أنت مطالب بقراءته 
وتكراره وحفظه والصلاة به والاستماع إليه والإنصات إليه. نزل به 
جبريل على قلب النبي -صلى الله عليه وسلم- لو قعدنا نتكلم على 
فارق الكلام لله -سبحانه وتعالى- عن كلام البشر لن نستطيع أن 
نحصي أصلا ذلك» فتخيل إحناء القرآن ده» أنا بقولك كلمة تدبر 
القرآن معناها قراءة مختلفة» لكن تفحيص بقى معن التدبر ودبر الشيء 
وأن نصل إلى ما وراء الآيات من معان, ولا أن نكتفي بالقراءة العابرة 
وأن تمر القراءة هرًا كهز الشعر, ده المعنى العام, فيه فروقات بسيطة 
بين إن التفسير هو خاص بأهل العلم وإن التدبر أثر هذه القراءة على 
القلب» فيه ناس رافضة التفريق ده» كل ده مش هيشغلناء عشان بس 
ماتشغلش نفسك عرحلة مش مرحلتناء المرحلة اللي احنا فيها: أهمية 
القراءة الواعية المتأنية المتفكرة لكتاب الله -سبحانه وتعالى-, أن تخرج 
من القراءة بغير الوجه والقلب الذي دخلت به» لكن لو إنت دخلت 
قراءة القرآن سواء في قيام الليل سواء في وردك اللي في خلوة بعيد عن 

الناس وخرجت من القرآن مفيش آي تأثر لا فکري» زي ما هيذكر 
المؤلف في الحاضرة الثانية إن شاء الله لا تغير فكري ولا قلي ولا في 
الجوارح ولا في الاستنباط. الأربع محاور اللي ذكرها التغيير هنا فيه 
إشكال» هنا القراءة فيها نقص في التدبر. 

يبقي بدأ بأسئلة محورية» بدأ معني التدبر والخلافات في معني التدبر. 


أهمية تدبر القرآن 
بعد كدا المؤلف أسئلة تشوقية, معنى تدبر القرآن» طب إيه هي الأهمية, 
يعنى إيه اللي يجعل إنسان يسمع مساق زي ده أصات يعنى إيه اللي 
ال القرآن. لذلك لمؤلف عمل فصل جميل 
جدا امه أهمية تدبر القرآن. أهمية تدبر القرآن من صفحة ٠١‏ لغاية 
صفحة 275/8 بيدور حوالين خمس محاور بيتكلم فيهم» ودي على فكرة 
من فقه التحفيزء إنه قبل أن يقبل على شيء, يعني الإنسان اللي عايز 
بحافظ على صلاة الفجر في جماعة, لاسيما في الشتاء. محتاج يتذكر 
دائمّاء ثواب صلاة الفجر في جماعة, محتاج يتذكر فضل هذه الصلاة, 
حتاج يتذكر العكس بقى» ماذا سيحدث لو لم يحافظ على الصلاة؟ 

ماذا سيفقد؟ هذا ما فعله المؤلف في البداية,» تحت عنوان أهمية تدبر 
القرآن» 

- بركة القرآن أولا. 

- ثانيًا: حاجة القلب إلى التدبر» القضية مش إن ده حاجة إنت بتعملها 
كده ترفهية» ده احتياج, ده انت مضطر» ده النبي -صلى الله عليه 
وسلم- كان يحتاج إلى القرآن ليه؟ ليزداد ثباتا -صلى الله عليه وسلم- 
على ثباته» القران كان بينزل ليجعل الصحابة يزدادون إيماناء فانت 
تتخيل مدى حاجتك للقرآن ولا سيما في زمان الفتن. 

- ثالمًا: الثناء على من تدبر القرآن. 

- رابعًا: العكس ذم من ترك تدبر القرآن. 

خامسا: أن هذا التدبر تطبيق لحديث النبي -صلى الله عليه وسلم-: 
"الدين النصيحة" فالتدبر هو من النصح لكتاب الله. 


نحت كل عنوان صفحتين تلاتة» يعني المؤلف زي ما قولت من صفحة 
٠5‏ لصفحة ۲۸. طبعا انت يُفَضَّل وانت بتسمع المساق يكون 
الكتاب قدامك سواء نسخة إلكترونية أو تعرف تقتنيه, هو دار البيان 

هى اللى طبعاه» تحت سلسلة مجلة البيان. يفضل طبعا إن الحاجات دي 






تبقى موجودة في معرض الكتاب» إن لم يستطع احنا هنوفره بصورة 
إلكترونية إن شاء الله طيب يبقي إِذَا الحور التالت أهمية تدبر القرآن. 
إن معرفة أهمية الشيء بيجعلك تقبل على الشيء أكثر حماسة وإقبالا 
على هذ الشيء. 


أمور شُرعَت من أجل تدبر القرآن والتأثر به 

طيب» انحور الرابع اللي اتكلم عنه» هو كل ده لسه متكلمش في صلب 
الموضوع, كل دي أشبه بمقدمات, برضه عمل فصل ”ماه المؤلف أمور 
شرت من أجل تدبر القرآن والتأثر به شوف -سبحان الله- هذا 
القرآن عزيز قبل الإقبال عليه وأثناء قراءته وبعد الانتهاء منه» فيه أمور 
الشريعة بتحف القرآن بمجموعة من الأوامرء لذلك أنا عايز يبقي انت 
يبقى ليك كده واجب عملي تقوم به وانت بتقرأ القرآن» أو أحاديث 
البي -صلى الله عليه وسلم- احنا أمرنا نعمل إيه من القرآن» يعني 
مثلا إذا قرئ القرآن احنا نستمع وننصت ونرتل ونحفظ ونقوم الليل 





"كتاب تدبر القرآن للسنيدي١"‏ من سلسلة "تدبر القرآن تشويقٌ وتطبيق" 






شبكة الطريق إلى الله way2allah.com‏ 

ونطبق ونتداوى ونجاهد, "وَجَاهدهُم به" > کل دي أمور 

ليها علاقة بالقرآن. 

فلذلك هنا المؤلف ذكر أمور شرعت لأجل تدبر القرآن: 

- بيتكلم عن مسألة إنزال القرآن ابتداء والتعبد بقراءته. 

- بيتكلم على الترتيل والتغني بالقراءة وتحسنهاء هنا فصل جميل جدًا 

بصراحة» يعنى ماطولش فيه صفحة ونص كدا بس قال كلام جميل. 

- اتكلم على خطورة صلاة الليل والقراءة فيه وإن قراءة القرآن في 

قيام الله مختلفة عن أي وقت آخرء وده من كلام ربنا -سبحانه وتعالی- 

- بيتكلم عن أهمية إتقان التجويد مع البعد عن التنطع؛ وحاول يوازن 

في هذه المسألة. 

- اتكلم بعد كده المؤلف على "إا قرات الْقُدْآنَ فاستعذ 
> الأمر الوحيد اللي جه في القرآن, أن تقدم الاستعاذة, 

وكأن الشيطان ينتظر هذه اللحظة التي تقترب فيها من القرآن, التي 

مسك فيها المصحف. فيأن الشيطان ليصرفك عن فهم كتاب الله - 

سبحانه وتعالى-. فلابد قبل القراءة أن تجعل بينك وبين الشيطان حاجرًا 


بالاستعاذة باللّه -سبحانه وتعال -. 

- اتكلم على الإنصات عند "ماع القرآن» اتكلم بعد كدا على التنويع, 
مرة إنك إنت, الجهر بالتلاوة» ومرة إنك إنت تقرأ بصوت خافت. 

- بعد كدا اتكلم على مسألة حسن الابتداء والوقف» ودي نقطة 
مهمة, لأن أحيانا بنسمع كتير إن القارئ بيقرأ القرآن بيقف وقف يغير 
معنى الآية» وده علم كامل علم الوقف والابتداءء وعلى الأقل الإنسان 
بيتعلم في ذلك من خلال الكتب أو من خلال ”ماع الناس المتقنة فيقراً. 
أو لاسيما طبعا لو بيقرأ على شيخ» المهم إنه يضبط كما أنه بيضبط 
القراءة بالتجويد بيضبط الوقف والابتداء» دي أمور شرعت من أجل 
يعني أنا بسميها تهيئة» هو سماها أمور شرعت من أجل تدبر القرآن 
والتأثر به. 






بعد كدا المبحث الثالث ماه أمور متوقفة على تدبر القرآن وفهم 
معانيه, أنا هتجاوز سريعا. 


المبحث الرابع وده آخر حاجة هنتوقف عندها النهاردة إن شاء الله 
المبحث الرابع اعبراة: صوارف تحول دود التدبر, المبحث الغالث أنا 
شعرت حقيقة إن هو متداخل شوية» يعني لو بنتكلم على تنسيق 

الكتاب» ده بيدخل شوية مع الحور التاني وبيدخل مع الحور الرابع» 
يعني داخل مع الأمور التي ممكن يحطها في المبحث الثالث اللي هي 
شرعت لأجل التدبر ومکن يدخل أيضا مع يعني المقدمة ومعنى التدبر, 
لذلك أنا مسميه مبحث متداخل شوية, قال إيه فيه؟ أمور متوقفة على 
تدبر القرآن وفهم معانيهء المبحث الثالث, صفحة ۹ لصفحة 245 





ياريت برضه وانت قاعد بتسمع الحاضرة الكتاب يكون أمامك بأي 
صورة» بدأ بنقطة مهمة جدًا سماها أجر التلاوة» صفحة ٤١‏ أنا حق 
عامل جنبها كده هنا إيه كلمة مهمة, بيقول: إن أجر التلاوة بُرجى 
بأداء التلاوة, أجر التلاوة تاخده إزاي؟ إنك إنت تقرأ. طيب لكن 
عظم أجر التلاوةء يعني التلاوة باخد أجرها لما بقرأء "لا أقول (الم) 
حرف ولكن (ألفْ) حرف ودلامٌ) حرف و(ميم) حرف" ده اسمه إيه؟ 
أجر التلاوة. 

هنا بيقول طب فيه حاجة اسمها عظم أجر التلاوة, الأجر المضاعف 
للتلاوة» كيف أحصل عليه قال الإمام النووي: اعلم أن التلاوة أفضل 
الأذكار» والمطلوب -من التلاوة يعني- القراءة بفهم. 





١‏ أخرجه الترمذي 

قال ابن حجر -رحمه الله-: فإن -ركز والكلمة دي هو نقلها عن ابن 
حجرء أناكنت أذكر إا مروية عن ابن القيمء أي كان القائل- قال ابن 
حجر -رحمه الله-: فإن من رتل وتأمل كمن تصدق بجوهرة واحدة 
ثينة» ومن أسرع -يعني بيقرأ القرآن بسرعة- كمن تصدق بعدة جواهر, 
لكن قيمة -الجواهر دي- أشبه بقيمة الواحدة وقد تكون قيمة الجوهرة 
الواحدة أكثر من قيمة الأخريات وقد يكون العكس. 

الجملة دي سواء بقى هو هنا نقلها عن ابن حجر أو أي كان اللي قاها 
مين من العلماءء الجملة دي كلمة محورية, أما واحد يسأل أقرأ بمدوء 
ولا أقرأ بسرعة؟ فممكن تكون قراءتك اللي بتدبر وآية واحدة تفوق 
قراءة سريعة, وممكن يكون العكس» إن القراءة المتأنية دي أصلا 
ماعملتش حاجة في قلبك, فأحيانا هو التشبيه ده دايما حتى كان بیذکر 
في مسألة خلاف إن أنا أكثر من عدد الركعات ولا أصلي ركعة واحدة 
طويلة» وني مسألة عتق الرقاب, وإن كان عتق الرقاب مسألة مختلفة 
شوية عشان الشرع ا ل ل ةا 
أتصدق بجوهرة ينة لله -سبحانه وتعالى- ولا أتصدق بحاجات كتير 
صغيرة؟ على حسب إنت إتقانك» مكن واحد ربنا يفتح عليه في يوم 

يقوم الليل بآية واحدة» ممكن ربنا يفتحلك في ربع واحد مثلا من سورة 
الأنعام» أو تعيش مع سورة فاطر ساعتين» ممكن تكون إنت ربنا شرحلك 
صدرك في الليلة دي إنك عايز تقوم تصلي البقرة في ركعة» عايز جيب 
البقرة وآل عمران» تقرأها حدرء فأحيانا تدشيط النفس ده مهم 
والتنويع ده مهم» في كل خير, لكن الشاهد هو غرضه هنا إيه؟ وخاصة 
في كتاب تدبر القرآن» لا تحتقر القراءة المتأنية, قد تكون أكثر من 
القراءة السريعة, لا تحتقر قراءة التدبرء فيه ناس بتزهد وخاصة في 
رمضان. لما تقول للأخ مش لازم إنك تختم عشرين مرة, إيه رأيك تقلل 
عدد الختمات» لکن تكون قراءة فيها تدبر» ولو رمضان واحد, يخاف, 
يقولك أنا حاسس إن بعمل حاجة غلط. لا انت ممكن تكون الذي قرأ 
متأنيًا بفهم وتدبر قد يسبقك عند الله -سبحانه وتعالى -. 

وهو ميزة الكتاب» النصوص السلفية اللي مروية عن السلف» ده 
بيجعل الإنسان يطمئن, كثرة الآثار اللي رويت وكلام عن العلماء 
المتقدمين لأهمية تدبر القرآن تجعل الإنسان فعلا إنه يقبل على هذا 

طيب يبقي هو هنا قال» احنا في المبحث التالت أمور متوقفة على تدبر 
القران وفهم معانيه. 

- أول حاجة عظم أجر التلاوة وذكر هذه الكلمة الحورية. 

- بعد كده حصول بركة القرآن وانتفاع القلب به. الفارق ما بين القراءة 
من المصحف ولا القراءة عن ظهر قلب» التفصيل بين القراءة في الصلاة 
والقراءة خارجهاء التفصيل بالجهر بالقراءة ولا الإسرار بما. 

- بعد كده أخيرا مسألة ترتيب أولويات طالب العلم وقصر المدة التي 
بختم فيها القرآن. 

ترتيب أولويات طالب العلم ودي هتيجي في الحاضرة الثانية» مسألة إن 
قضية القرآن أحيانا ولا سيما للأسف عند بعض طلبة العلم؛ مابتاخدش 
ترتيب في الأولوية» يعني بتأتي متأخرّاء يعني تجد طالب العلم بيهتم ببعض 
القضايا الشرعية؛ بيهتم ببعض القضايا الفكرية» ويؤخر حفظ القرآن, 
ويؤخر تدبر القرآن, ويؤخر معايشة كتاب الله -سبحانه وتعالى - في 
حين هذا من الأصول, الأصول التي بُني عليها الصحابة؛ الارتباط 
بكتاب الله -سبحانه وتعالى-» كيف سيقوم الليل؟ يعني الكلمة 
المشهورة للإمام الطبري: إن لأعجب من يقرأ القرآن ولا يفهم تأويله 

ولا يعرف معان التأويل لكتاب الله كيف يلتذذ به! الطبري مستغرب, 
أومال إنت واقف بتترنم بقيام الليل إزاي! ما الذي عايشته أثناء القراءة 
وأنت لا تعرف معنى القرآن, فالشاهد بيتكلم على مسألة ترتيب 
أولويات طالب العلم. 


صوارف حول دود التدبر 
المبحث الرابع هو آخر حاجة معانا النهاردة» عشان احنا قلنا في البداية 
هناخد بس عدد قليل من الصفحات. مبحث امه صوارف حول دود 
التدبر» أنا بصراحة شايف المبحث ده من أهم مباحث النهاردة» فيه 
مبحث جاي في الحاضرة التانية» أنا شايف إنه أهم مبحث في الكتاب, 
لكن أهم مبحث النهاردة هو صوارف تحول دون التدبر. 

احنا فعلا فيه صوارف ممكن تكون أفكار شائعة, ممكن تكون معت 
حاضرة علمية خوفتني أصلا إن أنا أتدبر» الكاتب هنا -جزاه الله 
خيرا-» حاول يفند هذه الصوارف, اللي عايز يستزيد من الفصل ده 
تحديدا لأن أنا شايف إن هو مهم» اللي هي كلمة صوارف تحول دون 
التدبر أنصحه إنه يرجع لكتاب آخر اسمه: تحقيق الوصال بين القلب 

والقرآن للدكتور مجدي الحلالي» دكتور مجدي املال من الشخصيات 
اللي ليها اهتمام بالقرآن» وأبدع في كثير من الكتب» فيه فصل كامل 
في كتاب تحقيق الوصال عن هذه الصوارف. وإزاي إن ممكن يكون 
الإنسان عنده اعتقادات خاطئة تصرفه عن الارتباط بكتاب الله - 






سبحانه وتعالى -. 


- الصوارف اتكلم أولا عن أمراض القلوب والإصرار على الذنوب» 
ودي نقطة مش عايزها تكون محور, أيوه فعلا الذنوب هي ممكن 
تصرفني, لكن واحد يقولك إيه طب يعني أنا عشان أفهم القرآن محتاج 
قلب نقي ولا القرآن يطهر قلبي, احنا نقوله الاتنين» هيه دايرة» انت 
بثقبل على القرآن, لو إنت داخل مقبل متدبر خايف وجلء القرآن 
يطهر قلبك من الذنوب والشهوات بعد كده تزداد تدبرا لفهم كتاب 
اله» بعد كدا يطهر القلب أكثرء مش لازم إيه قبل إيه لكن الهم 
الإصرار على الذنوب قد يحول بينك وبين فهم كتاب الله -سبحانه 


وتعالى-. 

- رقم ۲ ودي من أخطر الحاجات انشغال القلب وشرود الذهن» فيه 
هنا كلمة رائعة لابن القيم يقول: الناس ثلاثة, رجل قلبه ميت - والعياذ 
بالله» أنا هتجاوز التان- والثالث رجل حي القلب مستعد -قاعد 
مستعد- إذا تليت عليه الآيات أصغى وألقى السمع وأحضر القلب. 
الإشكال إن غالبنا في الصنف التانى لا هو القلب الميت ولا هو القلب 
الحي المستعد الوجل المتلقي للآيات, إيه هو بقى؟ قال رجل قلبه حي 
- الحمد لله- لكنه مشغول هذا القلب ليس بحاضر هذا أيضا للأسف 
لا يتحصل له الذكرى. 

دي نقطة مهمة جدا لذلك الإمام مجاهد لما فسر "إن ف ذلك لذَكرَى 
لقن كان له فلك" » قال: "لا يحدث نفسه بغيره" أي بغير 
القرآن. محمد بن كعب القرضي قال: 'يستمع -أي إلي القرآن- وقلبه 
لا يكون في مكان آخر". أهي دي مشكلة قوي, إن إنت بتقرأ القرآن 
بس قلبك في مكان آخرء يعني دي مشكلة إن القلب يكون في مكان 
آخر» ده إشكال» لذلك اتكلم على انشغال القلب وشرود الذهن, 
دي من الصوارف. 

- فيه نقطة مهمة برضه رقم ٣‏ قصور الخشوع على أحوال وآيات 
معينة» فيه واحد يعني بتلاقيه في الصلاة في قيام الليل في التراويح مغلا 
أو في غير ذلك, تجد إن هو إيه. هو مستني آيات معينة بس اللي بيعيط 
فيهاء بيقولك أنا مابخشعش غير في سورة ق بس وبقيت المصحف هو 
عامل بلوك, قافل ذهنه إن هو يتدبر أصلاء مش عايز يُعايش الآيات»› 
مش عايز» طب ما انت ماتعرفش» لا تدري أي الآيات التي قد تؤثر 
- أيضا نقطة مهمة من الصوارف, ودي اللي أنا أصريت إن اللي عنده 
قدرة إنه يرجع لكتاب الدكتور مجدي الحلالي أفاض في الرد على الشبهة 
دي» ترك التدبر تورع عن القول في كلام الله بغير علم» فيه كلمه مهمة 
جدا للشيخ الشنقيطي هناء صفحة 5, لكن أترككم لتقرؤوها لطوها 
يعني» هيه طويلة شوية» رد على اللي بيمنع من تدبر القرآن واللي 
بيشترط شروط متعنتة أحيانا إن ممنوع تدبر القرآن غير للعلماء المجتهدين 
اللي حصّلوا كل العلوم الشرعية, فيه فارق بين التفسيرء أيوه ده في 
التفسيرء يعني لذلك عشان برضه لو قرأت كلام مثل ذلك لبعض أهل 

العلم لا تتهم هؤلاء, المناط مختلف يعني ده بيقصد حاجة» الشيخ 
الشنقيطي بيقصد معنى اللي هو كان مفتوح لعموم البشر اللي أصلا 
البي -صلى الله عليه وسلم- كان بيقرأ القرآن على الكفار والمنافقين 
أصلا وبين اللي هيفسروا القرآن, يعني دول محتاجين أدوات نعم لابد 
من ذلك» وذكرنا ده أصلا في مقدمة الموقع شرحنا الفارق بين العلم 
والتعايش وإن مطلوب الاتنين» وبين التدبر اللي هو التأثر, ففكرة إن 
إنت تمتنع من التأثر من القرآن إلا بتحصيل أدوات كتير لذلك كلمة 
الشيخ الشنقيطي ذي ما قولتلكوا دلوقتي» إن هي مختلفة عن -إن شاء 
الله يعني يقصد حاجة عن أصول التفسير وقضايا اللي هيفسر محتاج 
أدوات-, المهم تقرؤوا الكلمة صفحة 7ه وهي نقل طويلء وذكر أيضا 
نقل آخر عن الإمام الصنعاني في مسألة الشروط اللي أحيانا قد يظن 
الإنسان إن هو مستحيل يحصلها فبالتالي عمري ما هتتدبر القرآن. دي 
أحد الصوارف الحامة جدا اللي ممكن تمنع الإنسان من تدبر القرآن 
والأمر محتاج في الآخر إلى توازن بين فهم إيه هو التدبر وإيه هو التفسير. 

- أحيانا الإنسان يكون همه كثرة القراءة فقط. ودا الواحد دايا بيشوفه 
لا سيما في رمضان إنك تقول لحد من الناس إيه رأيك لو تحاول يبقى 
معاك مصحف معاه جنبه معان كلمات أو أسباب النزول أو فهم 
الآيات» يقولك لا لاء أنا فلان سبقني أنا عايز أختم أكترء فلان ختم 
سبع ختمات وأنا ماختمتش غير ختمتين» أحيانا الهمة بتكون وده 
حسب ما بيعتقد الإنسان, لذلك الكتب اللي احنا اخترناها مع بعض 
اللي هي عن القرآن؛ إن فيه قيمة ضخمة احنا مضيعينهاء فيه أمر 
ضخم, فيه جوهرة قٌينة احنا مضيعينهاء قضية تدبر القرآن أحيانا بتفقد 
قيمتهاء إن العرف بيقول خلص بسرعة» عايز أختم أكتر, فأحيانا قصر 
الهمة على كثرة القراءة فقط بتكون من الصوارف. 


- قصر الهمة على حقیق القراءة وحسن العلاوة, وأحيانا بيحصل بعض 


الصرف للاهتمام بالتجويد عن فهم القرآن. وزي ما قولنا داعا الحل إن 
هو يحافظ على التجويد بما لا يضر بتدبر القران. 

- تقديم ما دون التدبر من العلم والعمل والانشغال به عن التدبر, رقم 
۷ 


- رقم ۸ قصر معان الآيات على قوم مضوا أو أحوال خاصة قد 
انتهت» آه» هنا نقطة مهمة جذدَّاء أنا شايف دي» جزاه الله خيراء جاب 
نقل عجببي, يعني إيه النقطة دي؟ آنا شايف إن هو هنا جاب في 
الصوارف ٠١‏ حاجات» رقم ۸ ورقم ٠١‏ أنا شايف إن هما أخطر 
حاجة فيهم, يعني ها تيجي تقرأ الصوارف, الصارف اللي أنا قولته, 
اللي ذكرته اللي هو كلام الإمام الشنقيطي ترك التدبر ورعاء ده رقم 
*", ورقم ۸ ورقم .٠١‏ 

رقم " اللي هو ترك التدبر ورعًا هنستزيد من كتاب الوصال» ۸ و١١‏ 
قريبين من بعض» يعني ۸ بيقول قصر معان الآيات على قوم قد مضواء 
رقم ٠١‏ ودي آخر حاجة النظر في القرآن من خلال مفهومات قاصرة, 
إيه فكرة الاتنين؟ الإشكال بيحصل إنك بتقرأ انت الكلام ده مش 
مقتنع, انت حاسس إن الكلام ده مش ليك أصلاء بتقرأ قصة سيدنا 
نوح وأنا مالي» بتقرأ قصة أصحاب الكهف أنا مش شاغلبي, انت بتقرأً 

أشبه إن عمال يقرأ قصص ماضيةء أنا ماليش دعوة» لا إنت لازم 
تعايش» جاب نقل عن الظلال جميل جدًا بيقول: إن النص القرآن مُعد 
للعمل -يعني جاي يشتغل- لا في وسط أولئك الذين عاصروا الحادث 
وشاهدوه فحسب ولكن -أي هذا القرآن- كذلك معد للعمل في كل 
وسط بعد ذلك وفي كل تاريخ. معنى الكلام إن أثر القرآن باق كما 
أن القرآن أثر في صحابة البي -صلى الله عليه وسلم- وأحدث هذا 
التغيير المبهر أيضا هذا القرآن يستطيع أن يقدم هذا التأثير فيناء 
فالقرآن ثابت, كلام الله -سبحانه وتعالى- الحفوظ من التبديل والتغيير, 
هذا القرآن محفوظ, القضية في قلوبناء القضية ليست في القرآن» فهذ 
القرآن معد للتأثير وللعمل فينا كل وقت وني كل زمان» لكن الإشكال 
إن انت بتتعامل إن هذه الآيات لقوم قد مضوا اللي للأسف بعض بقى 
اللى بيطعنوا في القرآن دلوقتي يقولك أصل ده تاريخي بحث تارعني, 
تارجخية القرآن الكريم, معد للعمل في النفس البشرية إطلاقاء كلما 
واجهت مثل ذلك الحادث أو شبهه في الآماد الطويلة والبيئات المنوعة 
بنفس القوة التي عمل بما -أي القرآن- في الجماعة الأولى -أي في 
صحابة البي صلی الله عليه وسلم-. 

البعد ده اللي هو ذكره هنا في رقم ۸ وكرره في رقم ٠‏ تقريبا مع 
فروقات بسيطة, له فصل كامل في الجزء التانى من الكتاب انمه بُعد 
المعايشة, اللي أنا قولتلك أنا شايف إن ده أخطر مبحث في هذا 
الكتاب» إنه أخطر معنى لو إنت خرجت بيه إنت استفدت من لب 
الكتاب» لب الكتاب بيدور حوالين أنا شايف خلاصة إنك تخرج من 
الكتاب بحاجتين,» أهمية التدبر وكلام السلف والعلماء على أهمية التدبر, 
إن الراجل ده مش جايب الكلام من عنده» ثانيا بعد المعايشة» دي من 
أخطر الحاجات» طبعا فيه تفاصيل كتير ده للي عايز يخرج بالخلاصة. 


- بعد كدا من الصوارف, انشغالي بالمبهمات» تلاقيه يقرأ سورة الكهف 
وجاي يسألك على الكلب» لونه. شكله» بيسأل على تفاصيل أسماء 
إخوة يوسف» فيه ناس عندها الشغف بالمبهمات» سايب يعني لب 
القرآن ومشغول بتفاصيل هي ليست من الأصل الذي نزل لأجله 
القران. 

- آخر حاجة النظر في القرآن من خلال مفهومات قاصرة, إنه معتقد 
مغلا إن لما يسمع آية "عَلَيْكم أَنْفُسَكُن" » معناها إن احنا 
مانشتغلش في الأمر بالمعروف والنهي عن المنكر, يسمع آيات يفهمها 
غلط» مش فاهم» وده للأسف بيقع فيه بعض يعني المعاصرين اللي 
بيحاولوا يتكلموا عن القرآن من زاوية مادية فقطء عايز إن القرآن 
يصنع الحضارة المادية» لكن القرآن نزل هدىئ للمتقين» فبيصرف اتجاه 
القرآن عن الأساس الذي نزل له هدى, أن يجعل الناس تقترب من 
الفردوس الأعلى, أن يجعل الناس في صحبة البي -صلى الله عليه 
وسلم- أن يرتفع بالناس» ده من الأسس التي نزل لأجلها القرآن. 
فيقوم بصرف هذه الأمور عن كتاب الله -سبحانه وتعالى -. 


ده ملخص سريع, تسمع الدرس ده» وبُفَضّل وإنت قاعد زي ما قلت 
يكون قدامك الكتاب, تخلصء تقرأ الكتاب؛ ال 4 5 صفحة, بعد ما 
تخلص وانت بتقرأ أثناء القراءة تعمل لنفسك ترقيم بالمقولات اللي أثرت 
فيك, بعد ما تخلص أنا رأبي فر الكتاب تان الجزء اللي انت قرأتهء وقم 
بتشجير هذا الكتاب, كده إن شاء الله بإذن الله -سبحانه وتعالى - يعني 

مجملات الكتاب استقرت في قلبك وفي عقلك بنسبة على الأقل /٠١‏ 
0 إن شاء الله. 

أسأل الله -سبحانه وتعالى- أن يتقبل مني ومنكم صا الأعمال. 
وجزاكم الله خيرا والسلام عليكم ورحمة الله وبركاته. 

